Kigali Green Complex

Kigali Green Complex ( KGC ), ni inyubako irimo kubakwa i Kigali, aho iri kubakwa mu murwa mukuru w'u Rwanda, Kigali. Ikaba izaba igizwe n'amagorofa (etage) 29 mu bujyejuru uturutse k'ubutaka, biteganijwe ko iyi nyubako mu gihe ibikorwa byo kuyubaka bizaba birangiye izaba ariyo nyubako ndende mujyi wa Kigali ndetse no mu gihugu cy'u Rwanda muri rusange. Ndetse mu miterere yayo hagendewe ku gishushanyo mbonera cyayo izaba ifite izindi etage 6 zo munsi (zo mu bujyakuzimu). Aho iherereye Iyi nyubako iherereye mu gace kahariwe ibikorwa by'ubucuruzi n'amahoteli hagati mu mujyi wa Kigali, aho iherereye ku kibanza gifite ubuso bungana na 7,600 square metres (1.9 acres) . Iyi nyubako kandi iherereye hafi ya Kigali Convention Center,Inzovu mall,Kigali heights ikaba iri ahahoze inyubako yakoreragamo ibiro bya Minisiteri y’ubutabera mu Rwanda. Umuyoboro ndangamerekezo wa geografiya (GPS) waho ni: 1 ° 56'42.0 "S, 30 ° 03'44.0" E (Uburambike: -1.945000; Uburebure: 30.062222). Incamake Inyubako y’amagorofa 29 iri mu bikorwa byo kubakwa n'ikigo cyitwa Ultimate Developers Limited (UDL), iyi nyubako ikaba ari umutungo w’ikigo gishinzwe ubwiteganyirize bw’u Rwanda (RSSB) ku kigero cy'ijanisha rya 100%. Iyi nyubako ya Kigali Green Complex ikaba yitezweho kuba imwe mu miyoboro ibyarira inyungu ikigo cya RSSB biturutse mu mafaranga yinjizwe avuye mu bafatanyabikorwa ba RSSB ndetse n'abagenerwabikorwa bayo, ndetse iyi nyubako izatanga umwanya uhagije wo gukodeshwa ndetse wujuje ibikenerwa byose ku bigo bitandukanye, ibikorwa bitandukanye by'ubucuruzi ndetse n’abantu ku giti cyabo. Ibindi bitekerezo Umujyanama mu bwubatsi by'umwihariko ku miterere y'inyubako (igishushanyo mbonera cy'inyubako) bivugwa ko ari Vavaki Architects. Amasezerano y'ubwubatsi, amasoko n'ibikorwa bigendanye n'ubwubatsi yahawe itsinda rya Shelter Group, rifite icyicaro i Doha, mu gihugu cya Qatar, akaba ari ikigo gifite ibiro mu burasirazuba bwo hagati, m'Uburayi ndetse no muri Aufrika . Ibikorwa byo gutegura ubucuruzi biteganijwe mu mwaka wa 2027. Inyandiko zifashishijwe